Tlačová správa: **Rada pridelila desať z dvanástich voľných rozhlasových frekvencií**

*Bratislava, 22. 11. 2016*

Rada pre vysielanie a retransmisiu dnes rozhodla o pridelení desiatich z dvanástich voľných rozhlasových frekvencií zaradených do jesenného výberového konania. **Rozhodovanie o frekvencii 88,2 MHz Žilina Rada odročila**, keďže jediný uchádzač o jej pridelenie, vysielateľ RADIO ONE, s.r.o. zatiaľ Rade nedodal všetky požadované dokumenty. **Konanie vo veci pridelenia frekvencie 97,6 MHz Trnava Rada zastavila**, pretože sa o ňu uchádzali len vysielatelia, ktorým z technických dôvodov nemohla byť pridelená. Podľa stanoviska Úrad pre reguláciu elektronických komunikácií a poštových služieb je prideliteľná len spoločnosti GES Slovakia s.r.o., ktorá frekvenciu koordinovala.

GES Slovakia s.r.o. koordinovala aj frekvenciu **91,7 MHz Bratislava – Dúbravka**, o ktorú mali záujem dvaja vysielatelia. Rada rozhodla o jej pridelení spoločnosti T.W. Rádio s.r.o., ktorá pre vysielanie svojho **Rádia 7 získala tiež frekvencie v Košiciach a Žiline**. **Ostatní siedmi úspešní uchádzači jesenného výberového konania získali po jednej frekvencii**, medzi nimi aj spoločnosť Trnavská produkčná s.r.o., ktorej Rada zároveň s frekvenciou 103,9 MHz Trnava **pridelila aj licenciu na vysielanie nového lokálneho rádia TRNAVA ROKS**.

 Zoznam všetkých frekvencií a úspešných uchádzačov jesenného výberového konania:

|  |  |  |
| --- | --- | --- |
| **Lokalita** | **Frekvencia [MHz]** | **Vysielateľ** |
| Bratislava - Dúbravka | 91,7 | T.W.Rádio s.r.o. |
| Košice | 88,6 | T.W.Rádio s.r.o. |
| Lendak | 92,9 | Rádio LUMEN, spol. s r.o. |
| Nitra | 93,6 | Rádio WOW s.r.o. |
| Nitra | 104,1 | C.S.M. group s. r. o. |
| Poprad | 90,3 | Best FM Media spol. s r.o. |
| Poprad | 91,7 | Marek Petráš |
| Spišská Nová Ves | 101,9 | Rozhlas a televízia Slovenska |
| Trnava | 97,6 | *zastavené konanie* |
| Trnava | 103,9 | Trnavská produkčná s.r.o. |
| Žilina | 88,2 | *odročené konanie* |
| Žilina | 101,0 | T.W.Rádio s.r.o. |

Kontakt pre médiá:

Mgr. Lucia Jelčová, PhD.

hovorkyňa

Rada pre vysielanie a retransmisiu

tel.: +421 2 20 90 65 03

mobil: +421 918 696 286

mail: lucia.jelcova@rvr.sk